text: Direktør i Universe  er død
  21 februar 2016 kl. 10.21
  Lørdag gik direktøren i Universe, Pia Bech Mathiesen, bort. Hun blev 54 år.
  Pia Bech Mathiesen, der siden 2011 har været administrerende direktør for oplevelsesparken Universe er gået bort. Hun døde lørdag, efter i længere tid at have været syg af kræft. Hun blev 54 år.
  Pia Bech Mathiesen modtog i 2001 Dronning Ingrids Mindemedalje og i 2002 blev hun Ridder af Dannebrogsordenen. Hun efterlader en mand og to børn.
  